《表弟程之邵奉议知泗州》
宋代·苏辙

马有千里足，所愿百里程。
马心自为计，安用终日行。
何人志四自，欲买千金轻。
吾弟有俊才，见事心眼明。
二年坐北部，万口传佳声。
谈笑顽狡伏，何曾用敲榜。
艰难得铜虎，洗眼长淮清。
民事不足为，但当食鱼烹。
负重贵余力，过饱多伤生。
不见大路马，垂头畏繁缨。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。